सलाद भोजन के एगो आइटम हवे जेह में मुख्य रूप से कच्चा सब्जी, फल, पत्ता इत्यादि चीज के प्लेट में सजा के परोसल जाला। आमतौर पर ई सामान्य तापमान पर या ठंढा क के परोसल जाला हालाँकि, अपवाद के रूप में जर्मन आलू सलाद बाटे जेकरा के गर्म परोसल जाला। सलाद में मुख्य आइटम, छोट छोट टुकड़ा में काटल कच्चा खाइल जा सके वाली सब्जी, फल इत्यादि या फिर अइसने चीज होलें जिन्हन के पकावे न परे बलुक खाए खाती हमेशा तइयार होखें।